Kameelgras

Kameelgras (Cymbopogon schoenanthus (L.) Spreng.) is 'n grasspesie wat in Noord-Afrika van Mauritanië tot Egipte en deur Arabië tot Indië voorkom.

Dit is 'n kompakte meerjarige polgras wat 30 – 60 cm lank kan word. Die immergroen plant word versamel en soms ook gekweek vir sy essensiële olie wat medisinaal of in die parfumerie gebruik word. Die antieke Grieke en Romeine het dit reeds baie hoog geag. Dié gras word ook vir die maak van grasdakke gebruik.

Deelnemers aan die Dakar-tydren waardeer dit minder. Dit word as een van die grootste gevare op die roete beskou. Die woestyn is dikwels met droë polle kameelgras bedek. Renjaers moet verhoed dat hulle dit raakry, omrede dit die voertuig skielik sal rem.

Verwysings 

Grasse